পাবনা, ১১ জুলাই (শীর্ষ নিউজ ডটকম): পাবনার সাঁথিয়া উপজেলায় দুর্বৃত্তরা এক ব্যক্তিকে কুপিয়ে হত্যা করেছে। তার নাম হবিবুর রহমান (৬৫)। আজ সোমবার ভোররাতে এ ঘটনা ঘটে।  সাঁথিয়া থানার ওসি বজলুর রশিদ জানান, ভোররাতে একদল সশস্ত্র দুর্বৃত্ত উপজেলার ধুলাউড়ী ইউনিয়নের কাশিনাথপুর গ্রামের হবিবুর রহমানকে বাড়ি থেকে ডেকে নিয়ে পার্শ্ববর্তী মাঠে কুপিয়ে হত্যা করে লাশ ফেলে রেখে যায়। আজ সোমবার সকাল ১০টার দিকে পুলিশ ঘটনাস্থল থেকে লাশ উদ্ধার করে পাবনা মেডিকেল কলেজ হাসপাতাল মর্গে  পাঠিয়েছে।  (শীর্ষ নিউজ ডটকম/প্রতিনিধি/এসএস/সস/১২.০৯ঘ.)